Annett Louisan

L' **Annett Louisan**, a l'anagrafa Tudesca *Annett Päge*, l'è nassüda 'l 2 de April del 1977 a Havelberg, Destret de Magdeburg, in de la DDR (Incö Repüblega Federala Tudesca); a l'è 'na cantata cantütura tudesca. El so nom d'art *Louisan* l'ha told de la sua mama granda ciamada Louise.

## Biografia
L'Annett Louisan l'è stada chersüda sü de la sua mama e di sö af a Schönhausen in sü l'Elba, fin a quand che la gh'eva dudes agn quand che lee e la sua mama han faa San Martin e hin andaa a Hamburg inscì che linscì l'avaria pudüü un stüdi de art che se l'è finansiaa cunt el laurà in d'un stüdi de müsega.

La Louisan la s'era maridada ona prima völta in del 2004 ma pö in del 2008 la s'è divursiada  e la vif deperlee a Hamburg A l'è la representanta de l'urganizassiun de Fairtrade e l'è ativa in de la feassiun Jose Carreras de Leuchemia in Germania.

De se medèma l'Annett la dis: „E si, a sunt propi *sexista*, mi: un om el pudarìa mai dì quel che disi mi perchè 'l vegnarìa sübet etichetaa cuma *sciuvinista*.“

In del giügn del 2014 l'ha faa savè de vesses maridada cunt el müsegh tudesch Marcus Brosch.

## Müsega

L'Annett Louisan la s'è fada cugnuss in del 2004 cunt la cansun *Das Spiel* (*el giögh*). El test l'era staa scrivüü del so prudutur, el Frank Ramond. El so prim album, ciamaa *Bohème*, degià despö de ses seteman l'era devegnüü durent e pö despö de nöf l'era devegnüü de platin, a chela manera chi vün di album tudesch a rivà al success püssee a la svelta. 
In de la primavera del 2005 l'era 'ndada in cuncert in vint cinch citaa tudesch, e in tanc de quist I bijèt eren staa vendü tücc.

A nivel müsegal, el so prim album l'era propi pop, ma 'l segund, *Unausgesprochen* (*minga dii*), l'era püssee cumpagn detoch müsegaj de la tradissiun de chanson fancu-tudesca. El so segund album l'era remagnüü 50 seteman in di classifegh tudesch. In de la primavera del 2006 l'eva faa un tur de cuncert, indé che l'ha vendüü squas semper tücc i bijèt. I de l'ütun de l'istess an l'ha faa 'ncamò 30 cuncert ch'hin andaa tücc vendüü anca lur.

La Louisan l'eva cantaa anca 'l toch *Der kleine Unterschied* (*La piscina diafrensa*) per la cumdeia cinematugrafega tudesca *Warum Männer nicht zuhören e Frauen schlecht einparken* (*Perchè i omen ghe dan minga a trà -ai tusann- e i tusann hin minga bun de parghegià l'ütumobel*). La cansun l'era stada cumpunüda, cumpagna de tüta la culòna sunòra del film, del James Last e l'era gnüda föra in del ters album de l'Annett, *Das optimale Leben* (*La vita utimala*)

In del Utuber del 2008 l'è gnüü föra 'l quart album ciamaa *Teilzeithippie* (*Hippie part-time*). L'albüm l'ha scaraa la classifega tudesca fin al segund post e l'è restada in di classifegh per trintün seteman. In del medèm an, la Lousian l'ha faa 50 cuncert intra Germania, Aüstria e Sgüissera.

In del Mars del 2011 L'è gnüü föra *In meiner Mitte* (*In del me mezz*), el quint album de la Louisan. La püpart di cansun hin staa metüü 'nsèma cunt el so nöf partner müsegal, Danny Dziuk.

El quatòrdes de Fevree del 2014 l'è gnüü föra 'l so sest albüm cunt el titul *Zu viel Information* (*trop detàj*). Anca chel album chi l'è rivaa in di top trii di classifegh tudesch.

## La sua Band, la Annett-Louisan-Band

La band de l'Annett Louisan l'è fada sü di ghitarista Hardy Kayser e Mirko Michalzik, el Christoph Buhse a la bataria, l'Olaf Casimir al contrabass, el Jürgen Kumlehn , anca lü a la ghitara, e 'l Friedrich Paravicini che 'l suna la fisarmonega, i taster, e 'l viurunscèl.

## Discugrafia
### Albüm

### Singuj

### I DVD
* 2006: Unausgesprochen (Live-DVD) (VÖ: 3. Fevree 2006)
* 2007: Das optimale Leben (Live-DVD; auch als Tour-Edition inkl. Album)
* 2009: Teilzeithippie (Live-DVD)

### Olter Progèt
* 2005: B-Seite (Rio-Reiser-Coverversion, „Familienalbum“)
* 2006: Das silberne Segel (Lieder/Hörbuch-Projekt)
* 2007: Kokettier nicht mit mir (Duett mit Götz Alsmann, Album „Mein Geheimnis“)
* 2007: Blauer Schmetterling, In Sand geschrieben (Album „Hesse Projekt“ von Schönherz & Fleer, vertonte Gedichte von Hermann Hesse)
* 2007: Der kleine Unterschied (im Soetrack von „Warum Männer nicht zuhören e Frauen schlecht einparken“)
* 2008: Frei wie der Wind (Lied im Abspann des Disney-Films *Tinkerbell*)
* 2011/12: Singen des Titelliedes sowie Synchronsprecherin der Rose in der Animationstrick-Serie "Der kleine Prinz" (KiKa von ARD e ZDF)

## Premiassiun
; 2004
* Disch D'Or: 1 × *Or* per *Bohème*

; 2005
* Echo: *Künstlerin des Jahres national Rock/Pop*
* Diapason d'Or: *Erfolgreichste Solistin Pop*
* Disch D'Or: 3 × *Or* e 2 × *Platin* per *Bohème*
* DIVA-Award: *New Talent of the Year*

; 2006
* Disch D'Or: je 1 × *Or* e *Platin* per *Unausgesprochen*
* Diapason d'Or: *Erfolgreichste Solistin Pop*

; 2007
* Disch D'Or: 1 × *Or* per *Das optimale Leben*

; 2008
* Disch D'Or: 1 × *Or* per *Teilzeithippie* in Germania
* Disch D'Or: 5 × *Or* per *Bohème* in Germania
* Disch D'Or: 1 × *Or* per *Bohème* in Austria 
* Disch D'Or: 1 × *Or* per *Unausgesprochen* in Austria
* Disch D'Or: 1 × *Or* per *Das optimale Leben* in Austria

; 2010
* Disch de Platin: 1 × *Platin* per *Teilzeithippie* in Germania
* Disch de Platin: 1 × *Platin* per *Das optimale Leben* in Germania

; 2011
* Disch D'Or: 1 × *Or* per *Teilzeithippie* in Austria

; 2012
* Disch D'Or: 1 × *Or* per *In meiner Mitte* in Germania

## Ligam in sü la Red

* www.annettlouisan.de Sit Ufizial de l'Annett Louisan
* Annett Louisan Articul in sü laut.de
* Interview vom 2. April 2005 Tolt föra del giurnal *[[Hamburger Abendblatt]]*

## Referiment